open-index/open-wikipedia-markdown huggingface dataset:
Φλέγων (αποσαφήνιση)

Η ονομασία **Φλέγων** μπορεί να αναφέρεται στα παρακάτω θέματα:

* Φλέγων ο Μαραθώνιος, ένας από τους εβδομήκοντα αποστόλους
* Φλέγων ο Τραλλιανός, ιστορικός
* *Φλέγων*, η ονομασία ενός από τα άλογα που έσερναν το άρμα της θεότητας του Ήλιου
Βερνάρδος Β΄ του Λύνεμπουργκ

Ο **Βερνάρδος Β΄** (π. 1437 - 1464) από τον Οίκο των Γουέλφων ήταν πρώτα επίσκοπος του Χιλντεσχάιμ (1452-57) και έπειτα πρίγκιπας του Λύνεμπουργκ (1457-64), που ήταν μέρος του δουκάτου του Μπράουνσβαϊχ-Λύνεμπουργκ.

## Βιογραφία
Ήταν ο πρωτότοκος γιος του Φρειδερίκου Β΄ του ευσεβούς, πρίγκιπα του Λύνεμπουργκ και της Μαγδαληνής των Χοεντσόλερν, κόρης του Φρειδερίκου Α΄ εκλέκτορα μαρκήσιου του Βρανδεμβούργου.

Ο επίσκοπος του Χιλντεσχάιμ σκέφτηκε πως αν εκλεγόταν επόμενος επίσκοπος ένα μέλος των Γουέλφων, η θέση της επισκοπής μέσα στο πριγκιπάτο τους του Βολφενμπύτελ θα ενισχυόταν. Έτσι το 1452 ζήτησε ο Βερνάρδος να γίνει βοηθός επίσκοπος του Χιλντεσχάιμ, θέση που εξασφάλιζε τη διαδοχή. Όμως ο επίσκοπος διαψεύστηκε, μια και ο Βερνάρδος θεωρούσε υποχρέωσή του να εξυπηρετεί πρώτα τα συμφέροντα της οικογένειάς του.

Ο πατέρας του ίδρυσε τη μονή του Τιμίου Σταυρού των Φραγκισκανών στο Σέλε και αποσύρθηκε εκεί το 1457, αφού πρώτα ζήτησε από τον Βερνάρδο Β΄ να αφήσει την επισκοπή και να αναλάβει τη διακυβέρνηση του πριγκιπάτου μαζί με τον νεότερο αδελφό του Όθωνα Ε΄ τον νικηφόρο. Το 1464 απεβίωσε ο Βερνάρδος Β΄ και το 1471 ο Όθων Ε΄, αφήνοντας έναν γιο 4ετή, έτσι ο Φρειδερίκος Β΄ άφησε τη μονή και επέστρεψε στην εξουσία ως το 1478 που απεβίωσε.

## Οικογένεια
Το 1463 νυμφεύτηκε τη Ματίλντα, κόρη του Όθωνα Β΄ κόμη του Σάουενμπουργκ, αλλά δεν απέκτησε τέκνα. Το επόμενο έτος απεβίωσε ο Βερνάρδος Β΄ και το 1466 ο εξάδελφος του πατέρα του, Γουλιέλμος Γ΄ πρίγκιπας του Βολφενμπύτελ, νυμφεύτηκε τη Ματίλντα.

## Παραπομπές


## Πηγές
*Die Diözese Hildesheim. In Vergangenheit und Gegenwart von Thomas Scharf-Wrede ISBN 3-7954-1721-X
*Geckler, Christa (1986). Die Celler Herzöge: Leben und Wirken 1371–1705. Celle: Georg Ströher. ISBN 3-921744-05-8. OCLC 255990175.
*Ferdinand Spehr (1875), "Bernhard von Braunschweig-Lüneburg", Allgemeine Deutsche Biographie (ADB) (in German), 2, Leipzig: Duncker & Humblot, pp. 418–
* https://www.bistum-hildesheim.de

Κατηγορία:Δούκες του Μπράουνσβαϊγκ-Λύνεμπουργκ
Κατηγορία:Επίσκοποι του 15ου αιώνα
Αγριόπας

Ο **Αγριόπας** ήταν Έλληνας ιστορικός ο οποίος έζησε σε άγνωστη εποχή και υπήρξε ο δημιουργός χρονικού σχετικά με τους αρχαίους ολυμπιονίκες.  

Το όνομα του έχει επίσης συνδεθεί με τον μύθο της λυκανθρωπίας, καθώς ο Αγρίοπας αποτελεί την προέλευση της σκοτεινής διήγησης σχετικά με τον Δάμαρχο τον Παρρασιέα ο οποίος κατά την διάρκεια εορταστικής τελετής που έγινε στο Λύκαιο όρος της Αρκαδίας προς τιμή του Λυκαίου Διός, ο Δάμαρχος τράφηκε με τα σπλάχνα ενός παιδιού το οποίο είχε θυσιαστεί, και μόλις το έκανε αυτό, μεταμορφώθηκε σε λυκάνθρωπο για τα επόμενα 10 έτη. Με την λήξη της λυκανθρωπίας του ξαναέγινε άνθρωπος και συμμετείχε στους ολυμπιακούς αγώνες.

Αναφορά σε κάποιον Αγριόπα γίνεται και από τον Ρωμαίο ιστορικό Πλίνιο τον Πρεσβύτερο,πως ήταν ο πατέρας του Κινύρα, βασιλιά της Κύπρου.

## Δείτε επίσης
* Λυκάων ο Αρκάδιος, για μια παρόμοια περίπτωση λυκανθρωπισμού στην αρχαία Αρκαδία

## Παραπομπές


Κατηγορία:Αρχαίοι Έλληνες ιστορικοί
Κατηγορία:Αποκρυφισμός
Κατηγορία:Λυκάνθρωποι στους ελληνικούς μύθους
Lexus RC

Το **Lexus RC** (ιαπωνική γραφή: レクサス・RC, λατινισμός Χέπμπορν: Rekusasu RC) είναι ένα σπορ πολυτελές κουπέ αυτοκίνητο που κατασκευάζεται από την ιαπωνική εταιρεία Lexus, που είναι η πολυτελής θυγατρική της Toyota. Το RC («Radical Coupe») δανείστηκε την αισθητική από το δοκιμαστικό πρωτότυπο Lexus LF-LC. Αποκαλύφθηκε στο Σαλόνι Αυτοκινήτου του Τόκιο το 2013 και κυκλοφόρησε στα τέλη του 2014. Τον Αύγουστο του 2018, το μοντέλο υπέστη μια ανανέωση.

Ειδικότερα στην Ελλάδα, εισάγεται μόνο ως υβριδικό, με την ονομασία **RC300h** με βενζινοκινητήρα 2.5 λίτρων και ηλεκτροκινητήρα, που έχουν την συνδυαστική απόδοση των 223 ίππων. Η κορυφαία έκδοση του RC, είναι το **RC-F**, ένα αυτοκίνητο της παλέτας υψηλών επιδόσεων «F» της Lexus, που αντικατέστησε το 4-πορτο σεντάν Lexus IS-F, ως αντίπαλο μοντέλο της BMW M3. Η έκδοση αυτή, έχει βενζινοκινητήρα V8 5.0 λίτρων και απόδοση 467 ίππων.

## Αγωνιστική έκδοση
Με την ονομασία RC500 συμμετέχει στους αγώνες SUPER GT.

## Πωλήσεις
Οι χρονολογίες δίνονται σε ημερολογιακά έτη και όχι σε σεζόν (model years).

## Παραπομπές


## Εξωτερικοί σύνδεσμοι
* 
*  RC (US)
*  RC F (US)

RC
Κατηγορία:Σπορ αυτοκίνητα
Κατηγορία:Αυτοκίνητα πολυτελείας
Κατηγορία:Υβριδικά ηλεκτρικά αυτοκίνητα
Κατηγορία:Αυτοκίνητα ράλλυ
Φραγκίσκος του Γκίφχορν

Ο **Φραγκίσκος** (1508 - 1549) από τον Οίκο των Γουέλφων ήταν πρίγκιπας του Γκίφχορν (1539-49), που ήταν μέρος του δουκάτου του Μπράουνσβαϊχ & Λύνεμπουργκ.

## Βιογραφία
Γεννήθηκε στο Ουέλτσεν και ήταν ο τρίτος γιος του Ερρίκου Α' πρίγκιπα του Λύνεμπουργκ και της Μαργαρίτας των Βέττιν, κόρης του Ερνέστου εκλέκτορα δούκα της Σαξονίας. Ο πατέρας του τον προόριζε για επίσκοπο του Χιλντεσχάιμ και υποστήριξε τον επίσκοπο στην Έριδα του Χιλντεσχάιμ, αλλά το 1519 στη μάχη του Ζολτάου νικήθηκε από τον μόλις εκλεγμένο Κάρολο Ε' των Αψβούργων, που τον εξόρισε το επόμενο έτος. Την εξουσία στο πριγκιπάτο ανέλαβαν οι μεγαλύτεροι γιοί του Όθων Α' και Ερνέστος Α'· τον 12ετή Φραγκίσκο τον σπούδασαν και έπειτα από 4 έτη τον έστειλαν στο Πανεπιστήμιο του Βίτενμπεργκ. Το 1526 ενηλικιώθηκε και πήγε στην Αυλή της Σαξονίας, όπου εντυπωσιάστηκε από τις εορτές, τα κυνήγια, τα ταξίδια και τη φανταχτερή ζωή της Αυλής. Έπειτα από 10 έτη εκεί, τον κάλεσε ο αδελφός του Ερνέστος Α', που είχε εν τω μεταξύ γίνει Λουθηρανός.

Μετά την επιστροφή του το 1536 δεν έδειξε ενδιαφέρον για τις ευθύνες του και δεν του άρεσε η μετρημένη ζωή του Σέλε, της κύριας πόλης του Λύνεμπουργκ. Ζήτησε να λάβει το ήμισυ του πριγκιπάτου, πράγμα αδύνατο για το υπερχρεωμένο Λύνεμπουργκ. Τρία έτη μετά ο Ερνέστος Α' του παραχώρησε την επαρχία του Γκίφχορν, το Φαλερσλέμπεν και το αβαείο του Ιζενχάγκεν. Στο μικρότατο πριγκιπάτο του ο Φραγκίσκος απολάμβανε την άσκηση των υψηλών πριγκιπικών του καθηκόντων. Επέκτεινε το κάστρο Γκίφχορν σε μεγαλόπρεπο ανάκτορο και το κάστρο Φαλερσλέμπεν το μετέτρεψε σε θερινό ενδιαίτημα.

Το παρεκκλήσιο του μεγάρου του ήταν ο πρώτος προτεσταντικός ναός που κτίστηκε. Εισήγαγε τα δόγματα του Μ. Λούθηρου στην περιοχή του. Μαζί με τον αδελφό του ανήκαν στη Σμαλκαλδική Ένωση των προτεσταντών πριγκίπων και ζήτησαν τo 1529 από τον βασιλιά της Γερμανίας Συνέλευση (Diet) στο Σπέγιερ. Συμμετείχε το 1542 στον πόλεμο εναντίον των Οθωμανών και το 1546 στον πόλεμο της Σμαλκαλδικής Ένωσης.

Νυμφεύτηκε το 1547 την Κλάρα των Άνχαλτ. Τρία έτη μετά, από ένα τραύμα στο πόδι, έπαθε λοίμωξη και δεν μπορούσε να σωθεί ούτε με ακρωτηριασμό· απεβίωσε με μεγάλους πόνους. Ενταφιάστηκε στο παρεκκλήσι του ανακτόρου του, όπου υπάρχει επιτύμβιο μνημείο. Δεν είχε άρρενες απογόνους και το Γκίφχορν επέστρεψε στον αδελφό του. Στη γυναίκα του δόθηκε το Φαλερσλέμπεν, όπου έζησε κάνοντας αγαθοεργίες.

## Οικογένεια
Το 1547 νυμφεύτηκε την Κλάρα των Άνχαλτ, κόρη του Μάγκνους Α' δούκα της Σαξονίας-Λάουενμπουργκ και είχε τέκνα:
* Αικατερίνη 1548-1565, παντρεύτηκε τον Ερρίκο ΣΤ' κόμη (burgrave, καστελάνο) του Μάισσεν και κύριο του Πλάουεν
* Κλάρα 1550-1598, παντρεύτηκε πρώτα τον Βερνάρδο Ζ' πρίγκιπα του Άνχαλτ-Τσέρμπστ και έπειτα τον Μποόγκισλαβ ΙΓ' δούκα της Πομερανίας, που προς τιμήν του πεθερού του έδωσε το όνομά του στην πόλη Φράντσμπουργκ της Πομερανίας.

## Πηγές
*Brüggemann, Fritz (1973). Ein Herzog namens Franz. Das abenteuerliche Leben des Reichsfürsten Herzog Franz zu Braunschweig und Lüneburg, Herzog in Gifhorn. Ein Tatsachenbericht. Gifhorn 1973.
*http://www.welfen.de/Franz.htm
*http://www.welfen.de/ErnstBek.htm

Κατηγορία:Δούκες του Μπράουνσβαϊγκ-Λύνεμπουργκ
Όθων Α΄ του Χάρμπουργκ

Ο **Όθων Α΄ ο πρεσβύτερος** (*Otto I.*, 24 Αυγούστου 1495 – 11 Αυγούστου 1549) από τον Οίκο των Γουέλφων ήταν πρίγκιπας του Χάρμπουργκ (1527–49). Είναι ο ιδρυτής του κλάδου των Γουέλφων-Χάρμπουργκ.

## Βιογραφία
Ήταν ο πρωτότοκος γιος του Ερρίκου Α΄ του *Μεσαίου*, πρίγκιπα του Λύνεμπουργκ και της Μαργαρίτας των Βέττιν, κόρης του Ερνέστου εκλέκτορα της Σαξονίας. Όταν ήταν νέος σπούδασε, όπως και οι μικρότεροι αδελφοί του Ερνέστος Α΄ και Φραγκίσκος στο Πανεπιστήμιο του Βίτενμπεργκ και επηρεάστηκε από τις Μεταρρυθμιστικές ιδέες του Μαρτίνου Λούθηρου.

Ο πατέρας του έλαβε το μέρος του επισκόπου στην *Έριδα της επισκοπής του Χιλντεσχάιμ*, αλλά στη μάχη του 1519 στο Ζολτάου ηττήθηκε από τον μόλις εκλεγέντα Κάρολο Ε΄ των Αψβούργων, που τον εξόρισε το επόμενο έτος. Την εξουσία ανέλαβε ο γιος του Όθων Α΄ με συγκυβερνήτη τον Ερνέστο Α΄. Το πριγκιπάτο είχε σοβαρά οικονομικά προβλήματα, καθώς σχεδόν όλες οι επαρχίες ήταν υποθηκευμένες. Έτσι κύρια προτεραιότητα του Όθωνα Α΄ ήταν να τακτοποιήσει τα οικονομικά του. Τα δύο αδέλφια κυβέρνησαν από κοινού για 7 έτη, το 1527 όμως χώρισαν το πριγκιπάτο: ο Όθων Α΄ πήρε το Χάρμπουργκ και ο Ερνέστος Α΄ το υπόλοιπο Λύνεμπουργκ.

Ο Ερρίκος Α΄ ο μεσαίος απεβίωσε το 1532 και ο Όθων Α΄ το 1549. Τον διαδέχθηκε ο 21 ετών γιος του Όθων Β΄.

## Οικογένεια
Το 1527 νυμφεύτηκε τη Μέτα φον Κάμπε, αν και ήταν κατώτερη από τη θέση του και είχε τέκνα (που επέζησαν της ενηλικίωσης):
* Όθων Β΄ 1528–1603, πρίγκιπα του Χάρμπουργκ.
* Σουζάνα 1536–1581, απεβίωσε 45 ετών.

Κατηγορία:Δούκες του Μπράουνσβαϊγκ-Λύνεμπουργκ
Κριστόφ Κελλάριους

Ο **Κριστόφ Κελλάριους** (6 Νοεμβρίου 1638 - 4 Ιουνίου 1707) ήταν Γερμανός κλασικός λόγιος από το Σμαλκόλντεν που κατείχε θέση στη Βαϊμάρη και το Χαλ. Παρόλο που η Αρχαία-Μεσαιωνική-Σύγχρονη διαίρεση της ιστορίας είχε χρησιμοποιηθεί νωρίτερα από τους Ιταλούς Αναγεννησιακούς λόγιους Λεονάρντο Μπρούνι και Φλάβιο Μπιόντο, η Παγκόσμια Ιστορία του Κελλάριου διαιρεμένη στην αρχαία, μεσαιωνική και σύγχρονη περίοδο βοήθησε ώστε να διαδοθεί η εν λόγω διαίρεση. Μετά από αυτόν, αυτή η τριμερής διαίρεση έγινε πρότυπο.

Η βιβλιοθήκη του Πανεπιστημίου Εφαρμοσμένων Επιστημών στο Σμαλκόλντεν φέρει το όνομά του, ονομάζεται "Βιβλιοθήκη Κελλάριους", προς τιμήν του ίδιου του Κελλάριους.

## Παραπομπές


## Βιβλιογραφία
* Γιόχαν φον Γκαίτε, *Απομνημονεύματα του Γκαίτε,* Κελλάριους, εκδόσεις Χένρυ Κόλμπουρν (Λονδίνο), 1824.

Κατηγορία:Γερμανοί φιλόλογοι
Κατηγορία:Γερμανοί ιστορικοί
Κατάλογος έργων του Μουσείου Κοντέ

Η σελίδα αυτή περιέχει εικονογραφημένο κατάλογο έργων ζωγραφικής του Μουσείου Κοντέ.
Κβο βάντις (ταινία, 1913)

thumb|thumbtime=1|''Quo Vadis''
μικρογραφία|Σκηνή από την ταινία.
Το ** Κβο Βάντις ([[Ιταλική γλώσσα|ιταλ.]]:Quo Vadis?) **είναι ιστορικό δράμα ιταλικής παραγωγής του 1913, σε σκηνοθεσία Enrico Guazzoni για λογαριασμό της κινηματογραφικής εταιρίας Cines.  Η ιστορία βασίζεται στο ομώνυμο μυθιστόρημα του 1896. Αποτελεί αναμφισβήτητα το πρώτο blockbuster στην ιστορία του κινηματογράφου, με διάρκεια δύο ωρών, 5.000 κομπάρσους και υπερπολυτελή σκηνικά, θέτοντας έτσι τα πρότυπα για τα "υπερθεάματα" που ακολούθησαν τις επόμενες δεκαετίες, γνωστά και ως ταινίες χλαμύδας.

Η παγκοσμίως αναγνωρισμένη ταινία προβλήθηκε για πρώτη φορά στη Γερμανία στις 19 Μαρτίου του 1913. Η πρεμιέρα έγινε κατά τη διάρκεια των εγκαινίων του Ufa-Hotel am Nollendorfplatz, του πρώτου κτηρίου ειδικά κατασκευασμένου για τη στέγαση αυτόνομου σινεμά στο Βερολίνο. Αποκλίνοντας μάλιστα από τις συμβατικές κινηματογραφικές πρακτικές, κατά την προβολή των σκηνών πλήθους, ξεπρόβαλαν στην αίθουσα ειδικές ομάδες ηθοποιών φορώντας κοστούμια, με σκοπό την ενίσχυση της σκηνής. 

Το* Quo Vadis?* ήταν, επίσης, η πρώτη ταινία που προβλήθηκε σε ένα πρώτης τάξεως θέατρο του Broadway (το Astor Theatre). Εκεί οι προβολές διήρκησαν για εννέα μήνες, από τον Απρίλιο έως το Δεκέμβριο του 1913. Η πρώτη προβολή στο Λονδίνο έγινε για λογαριασμό του Βασιλιά George V, στο Royal Albert Hall, ο οποίος στο τέλος έδωσε συγχαρητήρια στους καλλιτέχνες.

Ένα χρόνο αργότερα, η Ιταλίδα σκηνοθέτης Τζοβάνι Παστρόνε, εμπνεύστηκε το *[[Καμπίρια|Cabiria]]* (1914), που κατέχει πολλές ομοιότητες με το *Quo Vadis?. *Ωστόσο, το πρώτο διαρκεί περισσότερο, είναι θεματικά πιο σύνθετο και οπτικά πιο εντυπωσιακό.

## Υπόθεση
Στα πρώτα χρόνια της εξουσίας του αυτοκράτορα Νέρωνα, ένας στρατιώτης του ερωτεύεται μια νεαρή Χριστιανή σκλάβα, την Λυκία. Ωστόσο,εμπόδιο στην αγάπη τους στέκεται το μίσος του αυτοκράτορα για το Χριστιανισμό. Γεμάτος φιλοδοξία και εμμονή για την απόκτηση της απόλυτης εξουσίας, ο Νέρωνας, διατάζει τους αξιωματικούς του να κάψουν τη Ρώμη, εναποθέτοντας την ευθύνη στους Χριστιανούς. Ως επιπλέον απόδειξη του μίσους του, ο αυτοκράτορας απαγάγει το ζευγάρι και τους στέλνει στην αρένα για να παλέψουν με τα λιοντάρια.

## Άλλες εκδόσεις
* 1901 ταινία σε σκηνοθεσία Lucien Nonguet και Ferdinand Zecca
* 1912 ταινία σε σκηνοθεσία Αρτούρο Αμπρόσιο
* 1925 ταινία σε σκηνοθεσία Gabriellino d'annunzio και Georg Jacoby
* 1951 ταινία σε σκηνοθεσία Μέρβιν Λιρόι
* Το 1985, μίνι-σειρά σε σκηνοθεσία Φράνκο Ρόσι
* Ταινία του 2001, σε σκηνοθεσία Jerzy Kawalerowicz
* 2002 τηλεοπτική σειρά (6 επεισοδείων) σε σκηνοθεσία: Jerzy Kawalerowicz

## Δείτε επίσης
* *Quo Vadis*, μυθιστόρημα (1895) του Henryk Sienkiewicz

## Σχετική βιβλιογραφία


## Σημειώσεις
* * The Peplum in the days of silent cinema*, 1, ch. of "Cinema Peplum" Dominic Cammarota, "Future essays" n. 14, and. Fanucci, '87, p.&nbsp;15th
* * The Dictionary of film Mereghetti-2002-cards*, ed. Baldini & Castoldi, 2001, p.&nbsp;1711.

## Εξωτερικοί σύνδεσμοι
*

Κατηγορία:Ταινίες του 1913
Κατηγορία:Ιταλικές ασπρόμαυρες ταινίες
Κατηγορία:Ιταλικές ταινίες
Κατηγορία:Ιταλικές επικές ταινίες
Κατηγορία:Βωβές ταινίες
Mazda RX-7

Το **Mazda RX-7** ήταν ένα σπορ αυτοκίνητο που παρήχθη από την ιαπωνική αυτοκινητοβιομηχανία Mazda, μεταξύ του 1978 και του 2002, σε τρεις γενιές, 

## Βασικά στοιχεία
Το πρώτο RX-7 παραγόταν με ένα δι-ρότορο περιστροφικό κινητήρα Βάνκελ, αρχικού κυβισμού 1.146 κυβικών εκατοστών, που σύντομα όμως αυξήθηκε στα 1.308 κυβικά εκατοστά. Ο συμπαγής και ελαφρύς Wankel περιστροφικός κινητήρας βρίσκεται λίγο πίσω από τον μπροστινό άξονα. Διατέθηκε ως στάνταρ 2-θέσιο 2-πορτο κουπέ διεθνώς, αλλά επίσης προσφέρθηκε και με προαιρετικά πίσω καθίσματα, ως 2-πορτο και 4-θέσιο, στην Ιαπωνία, την Αυστραλία, τις Ηνωμένες Πολιτείες και σε άλλα μέρη του κόσμου. Κυκλοφόρησε σε τρεις γενιές, με την τελευταία να είναι η διασημότερη όλων και η οποία είχε Wankel κινητήρα 1.3 λίτρων με δύο τουρμπίνες και μια ιδιαίτερα εντυπωσιακή αισθητική.

## Αναφορές


## Βιβλιογραφία
* Mauck, Scott & Haynes, John H. (1986). «Mazda RX-7 Automotive Repair Manual». Haynes North America, Inc. ISBN 978-1-85010-050-8.
* Yamaguchi, Jack K. (1985). «The New Mazda RX-7 and Mazda Rotary Engine Sports Cars». St. Martin's Press, New York. ISBN 978-0-312-69456-2.
* Heimann, Jim, ed. (2006). «70s Cars». TASCHEN GmbH. ISBN 978-3-8228-4800-5.
* Matras, John (1994). «Sports Car Color History Mazda RX-7». Motorbooks International. ISBN 978-0-87938-938-3.

## Εξωτερικοί σύνδεσμοι

* Mazda RX-7 at Curlie.org

Κατηγορία:Μοντέλα Mazda
Κατηγορία:Σπορ αυτοκίνητα
Κατηγορία:Αυτοκίνητα με κινητήρα Βάνκελ
Κατηγορία:Αυτοκίνητα ράλλυ
Mazda MX-5

Το **Mazda MX-5**, που κυκλοφορεί ως **Mazda MX-5 Miata** στη Βόρεια Αμερική και ως **Eunos Roadster** στην Ιαπωνία, είναι ένα ελαφρύ roadster διθέσιο αυτοκίνητο, με κινητήρα μπροστά και πίσω κίνηση. Κατασκευάζεται από την Mazda, στο εργοστάσιο της εταιρείας στη Χιροσίμα της Ιαπωνίας, από τον Φεβρουάριο του 1989 και σε 4 γενιές.

## Βασικά στοιχεία
thumb|left|Mazda MX5 του 1989.

Το πρώτο μοντέλο έκανε ντεμπούτο τον Φεβρουάριο του 1989 στο Σαλόνι Αυτοκινήτου του Σικάγο και λανσαρίστηκε στην αγορά τον Μάιο του ίδιου έτους. Το MX-5 σχεδιάστηκε ως ένα μικρό roadster με μικρό βάρος και ελάχιστη μηχανική πολυπλοκότητα που να περιορίζεται μόνο από τις νομικές απαιτήσεις και τις απαιτήσεις ασφάλειας, ενώ παράλληλα να είναι τεχνολογικά σύγχρονο και αξιόπιστο. Οι βασικές αυτές φιλοσοφίες του Mazda MX-5, συνεχίζονται διαχρονικά σε όλες τις γενιές του.

Η δεύτερη γενιά του MX-5 έφτασε το 1998, η παραγωγή της τρίτης γενιάς ξεκίνησε το 2005, ενώ μια τέταρτη γενιά κυκλοφόρησε το 2015. Διαχρονικά, συνεχίζει να είναι το best-seller διθέσιο σπορ αυτοκίνητο στην ιστορία της παγκόσμιας αυτοκίνησης. Τον Απρίλιο του 2016 συμπληρώθηκαν ένα εκατομμύριο MX-5 που έχουν κατασκευαστεί και πωληθεί σε όλο τον κόσμο. Από την έναρξη της τρίτης γενιάς, η ονομασία αυτή έχει παγιωθεί διεθνώς και η Mazda χρησιμοποιεί παντού το όνομα MX-5, με μοναδική εξαίρεση τις Ηνωμένες Πολιτείες, όπου διατίθεται στην αγορά αυτή ως MX-5 Miata και μάλιστα στην καθημερινότητα αυτής της χώρας αναφέρεται συχνότερα ως Mazda Miata σκέτο.

## Βιβλιογραφία
* Long, B. MX-5 Miata – «The full story of the world's favourite sports car», Veloce Publishing, 2002. ISBN 1-903706-21-1.
* Carey, J. (March, 2005). «New Mazda MX-5». Wheels (Australia), p. 48.
* Stefan Heth; «The History of Mazda MX-5 (1989-2005)», 1. Auflage: 2003 (vergriffen), 2. Auflage: 2016, exklusiv zu beziehen über amazon.de
* Automobil Revue. Katalog 1991, 1996, 2000, 2001, 2008 und 2011.
* Toshihiko Hirai (Projektleiter), Kouichi Hayashi, Shunji Tanaka (Designer), Naoyuki Ikemizu (Chefingenieur) u. a.: Mazda MX-5 Miata. Design & Development: The inside story told by Mazda’s designers & engineers Veloce Publishing, 2004, ISBN 1-904788-29-7 (mit vielen Originaldokumenten aus der Mazda-Entwicklungsabteilung)
* Keith Tanner: «Mazda Miata MX-5 Performance Projects» (Motorbooks Workshop). Motorbooks International, 2003, ISBN 0-7603-1620-1.
* Rod Grainger, Pete Shoemark: «Mazda Miata Mx5 Enthusiast’s Shop Manual». Veloce Publishing, 2001, ISBN 1-874105-59-6.
* Norman Garrett; (=) Norman H. Garrett III, ehemaliger Mazda Ingenieur beim Miata Projekt: Mazda Miata Performance Handbook. (Motorbooks Workshop) MBI Pub., Osceola, WI 1998, ISBN 0-7603-0437-8.
* Dieter Korp: Jetzt helfe ich mir selbst. Band 151: Mazda MX-5. Motorbuch-Verlag, Stuttgart 1995, ISBN 3-613-01520-X. (In diesem Band werden alle Modelle von 1989 bis 1998 mit folgenden Motoren behandelt: 1,6 Liter, 66 kW/90 PS bzw. 85 kW/115 PS und 1,8 Liter, 96 kW/130 PS).

## Παραπομπές



## Εξωτερικοί σύνδεσμοι
* Η επίσημη ελληνική ιστοσελίδα της Mazda

Κατηγορία:Μοντέλα Mazda
Κατηγορία:Σπορ αυτοκίνητα
Όθων Β΄ του Χάρμπουργκ

Ο **Όθων Β΄ του Μπράουνσβαϊχ-Χάρμπουργκ** (*Otto II. von Braunschweig-Harburg*, 25 Σεπτεμβρίου 1528 - 26 Οκτωβρίου 1603), ο επονομαζόμενος *ο Νεότερος* ή *ο Διάσημος*, ήταν δούκας του Μπράουνσβαϊχ-Χάρμπουργκ από το 1549 μέχρι τον θάνατό του.

## Βιογραφία
Προερχόταν από τον Οίκο των Γουέλφων. Ήταν ο μόνος γιος (που επέζησε της ενηλικίωσης) του Όθωνα Α΄ του πρεσβύτερου, πρίγκιπα του Χάρμπουργκ και της Μέτα φον Κάμπεν. Η μητέρα του ήταν κατώτερης θέσης και τα παιδιά, από τον μοργανατικό αυτόν γάμο, δεν μπορούσαν να διαδεχθούν τον Όθωνα Α΄. Έτσι, αν και ο Όθων Β΄ μορφώθηκε ως πρίγκιπας, όταν το 1549 απεβίωσε ο πατέρας του, οι συγγενείς του Γουέλφοι δεν αναγνώριζαν τη διαδοχή. Τότε ο Όθων Β΄ έκανε κατ' επανάληψη αιτήματα στον Φερδινάνδο Α΄ των Αψβούργων, που τον υποστήριξε επιβεβαιώνοντας τελικά τη διαδοχή του το 1560.

Επεξέτεινε την περιοχή του με την απόκτηση του Μόιζμπουργκ. Συνέχισε το οικοδομικό σχέδιο του πατέρα του και το μετέτρεψε σε ανάκτορο, στο οποίο εγκαταστάθηκε από το 1551. Το 1560 ξεκίνησε την κατασκευή παρεκκλησίου. Για να χρηματοδοτήσει τις δραστηριότητές του αύξησε τους φόρους και επέβαλε άλλους, ειδικούς φόρους, που οδήγησαν σε δυσαρέσκεια. Ως συνέπεια της επιδημίας πανώλης το διάστημα 1561-77, ο πληθυσμός ελαττώθηκε. Δεν επέτρεπε σε Εβραίους και χριστιανούς άλλων δογμάτων να εγκατασταθούν στη χώρα του.

Έκτισε αποθήκη άλατος για την προαγωγή της εμπορίας του, αλλά δεν είχε την προσδοκώμενη επιτυχία. Απεβίωσε το 1603 και τον διαδέχθηκε ο γιος του Γουλιέλμος-Αύγουστος που όταν απεβίωσε το 1642 χωρίς απογόνους, εξέλιπε ο κλάδος Γουέλφων-Χάρμπουργκ. Το πριγκιπάτο μοίρασαν τα 2α εξαδέλφια του Αύγουστος Β΄ του Βολφενμπύτελ και Φρειδερίκος Δ΄ του Μπράουνσβαϊγκ-Λύνεμπουργκ.

## Οικογένεια
Νυμφεύτηκε πρώτα το 1551 τη Μαργαρίτα, κόρη του Ιωάννη-Ερρίκου κόμη του Σβάρτσμπουργκ-Λιούτενμπεργκ και είχε τέκνα:
* Ελισάβετ 1553-1618, παντρεύτηκε τον Έρικ-Μπράχε κόμη του Βίσινγκσμποργκ.
* Όθων-Ερρίκος 1555-1591, διάδοχος. Απεβίωσε πριν τον πατέρα του.
* Ιωάννης-Φρειδερίκος 1557-1619, παραιτήθηκε του δικαιώματος να κυβερνήσει.

Το 1559 απεβίωσε η Μαργαρίτα και το 1562 ο Όθων Β΄ νυμφεύτηκε για δεύτερη φορά, τη Χέντβιχ των Σίρκσενα, κόρη του Έννο Β΄ κόμη της ανατολικής Φρισίας και είχε τέκνα:
* Γουλιέλμος-Αύγουστος 1564-1642, πρίγκιπας του Χάρμπουργκ.
* Έννο 1565-1600, απεβίωσε 35 ετών.
* Άννα-Μαργαρίτα 1567-1643, βοηθός ηγουμένη (provost) του αβαείου του Κέτλινμπουργκ.
* Χέντβιχ 1569-1620, απεβίωσε 51 ετών.
* Χριστόφορος 1570-1606, συγκυβερνήτης του Χάρμπουργκ.
* Όθων Γ΄ 1572-1641, συγκυβερνήτης του Χάρμπουργκ.
* Ιωάννης 1573-1625, απεβίωσε 52 ετών.
* Αικατερίνη-Σοφία 1577-1665, παντρεύτηκε τον Ιάκωβο-Χέρμαν κόμη του Σάουμπουργκ.
* Φρειδερίκος 1578-1605, απεβίωσε 27 ετών σε μάχη.

## Πηγές
*Vaterländisches Archiv für hannoverisch-braunschweigische Geschichte, Herold & Wahlstab, 1835, p. 96
*http://www.thepeerage.com/p758.htm#i7577

Κατηγορία:Οίκος των Γουέλφων
Κατηγορία:Δούκες του Μπράουνσβαϊγκ-Λύνεμπουργκ
Εσπερεστί

Το **Εσπερεστί **(επίσης, **Εσπεραστί**, **Ασπερεστί**, και **Ασπαραστί**) είναι ένα χωριό της επαρχίας Κούμπα του βορειοανατολικού Αζερμπαϊτζάν. Το χωριό αποτελεί μέρος του δήμου Κορχμαζόμπα.

## Παραπομπές

* 

Κατηγορία:Κατοικημένες περιοχές στην Επαρχία Κούμπα
Subaru

Η **Subaru** είναι αυτοκινητοβιομηχανία της Ιαπωνίας και ιδρύθηκε στις 15 Ιουλίου 1953. Ανήκει στον όμιλο **Subaru Corporation**, ο οποίος και έλαβε τη σημερινή του ονομασία την 1 Απριλίου 2017, ενώ προηγουμένως ο όμιλος ονομαζόταν **Fuji Heavy Industries**.

## Χαρακτηριστικά
Τα αυτοκίνητα Subaru είναι γνωστά για τη χρήση μιας διάταξης κινητήρα τύπου μπόξερ στα περισσότερα οχήματα πάνω από 1.500 κυβικά, καθώς και για τη μετάδοση μόνιμης τετρακίνησης Symmetrical All Wheel Drive που έχουν χρησιμοποιήσει τα περισσότερα μοντέλα Subaru από το 1972. Ο κινητήρας μπόξερ και η μόνιμη τετρακίνηση έγιναν στάνταρ εξοπλισμός για τα μεσαίου μεγέθους και αρκετά άλλα μικρότερα αυτοκίνητα στις περισσότερες διεθνείς αγορές από το 1996. Η μοναδική εξαίρεση είναι το **Subaru BRZ**, το οποίο εισήχθη το 2012 και βγαίνει παράλληλα στην παραγωγή με το πισωκίνητο Toyota GT 86 ως αδελφικά μοντέλα έπειτα από συνεργασία των δύο εταιρειών (από το 2021 στη δεύτερη γενιά τους) και, κατά συνέπεια, χρησιμοποιεί τον κινητήρα μπόξερ με πίσω κίνηση. Η Subaru προσφέρει επίσης υπερτροφοδοτούμενες εκδόσεις των επιβατικών αυτοκινήτων της, όπως το Impreza WRX και το 2.5GT Legacy.

Στις δυτικές αγορές, η μάρκα Subaru ήταν ανέκαθεν δημοφιλής εταιρεία για έναν ειδικό πυρήνα των αγοραστών. Απευθύνεται σε συγκεκριμένα τμήματα της αγοράς και επικεντρώνεται σε εκείνους που επιθυμούν σύστημα τετρακίνησης με την υπογραφή της εταιρείας, ιδίως για την ύπαιθρο και σχετικά προσιτά σπορ αυτοκίνητα.

Στην ιαπωνική γλώσσα η λέξη *subaru* είναι το όνομα για την Πούλια, το αστρικό σμήνος Πλειάδες, του οποίου 6 άστρα είναι ορατά με γυμνό μάτι, από όπου και το λογότυπο της εταιρείας — μία μεταφορική αναφορά για τις 6 εταιρείες που συγχωνεύθηκαν για να τη δημιουργήσουν το 1955.

## Διάφορα μοντέλα της Subaru
* Subaru Impreza
* Subaru Legacy
* Subaru Stella
* Subaru Lucra
* Subaru Trezia
* Subaru SVX
* Subaru BRZ

## Παραπομπές


## Εξωτερικοί σύνδεσμοι

* Τεχνικά χαρακτηριστικά αυτοκινήτων Subaru 
* Επίσημος ιστότοπος 
* Fuji Heavy Industries 

Subaru
Αιλουρίνες

Οι **Αιλουρίνες** είναι υποοικογένεια της οικογένειας των Αιλουροειδών, που περιλαμβάνει τα γένη και είδη που βρίσκονται παρακάτω. Τα περισσότερα είδη είναι μικρού έως μεσαίου μεγέθους αν και η ομάδα περιλαμβάνει ορισμένα από τα μεγαλύτερα ζώα, όπως το πούμα και το γατόπαρδο. Τα πρώτα στοιχεία των Αιλουρίνων αποδίδονται στο είδος *Felis attica* από τα τέλη του Μειόκαινου, 9 εκατομμύρια χρόνια πριν, της δυτικής Ευρασίας.

Τα αιλουροειδή χωρίζονται σε δύο ομάδες: τις κωνόδοντες γάτες (μέλη των σωζόμενων υποοικογενειών Αιλουρίνες και Πανθηρίνες) και τις εξαφανισμένες μαχαιρόδοντες γάτες (μέλη της Μαχαιροδοντίνες).

## Γένη

## Παραπομπές


Κατηγορία:Αιλουρίδες
Master of the Rings

**Master of the Rings** είναι ο τίτλος του έκτου άλμπουμ του γερμανικού power metal συγκροτήματος Helloween, το οποίο κυκλοφόρησε στις 8 Ιουλίου του 1994 μέσω της δισκογραφικής εταιρείας Castle Communications.

Οι ηχογραφήσεις του δίσκου πραγματοποιήθηκαν τo 1994 στο Chateau du Pape του Αμβούργου της Γερμανίας, με παραγωγούς τον Τόμι Χάνσεν και τα ίδια τα μέλη του συγκροτήματος.

Αυτός ήταν ο πρώτος δίσκος των Helloween με τον Άντι Ντέρις στο μικρόφωνο, πρώην μέλος των Pink Cream 69. Παράλληλα, ο ντράμερ Ίνγκο Σβίχτενμπεργκ αντικαταστάθηκε από τον Ούλι Κους, μετά από ένα περιστατικό κατά την ιαπωνική περιοδεία του προηγούμενου τους άλμπουμ.

Οι πωλήσεις του "*Master of the Rings*" υπήρξαν θετικές στην χώρα του ανατέλλοντος Ηλίου, όπου ανέβηκε ως την έκτη θέση του καταλόγου επιτυχιών και πούλησε περισσότερα από 120.000 αντίτυπα.

## Τραγούδια

## Θέσεις τσαρτ
***Master of the Rings*** *(άλμπουμ)*

***Επίσημη κυκλοφορία: [[8 Ιουλίου]] [[1994]]***

## Μέλη των Helloween
Η σύνθεση του συγκροτήματος κατά την ηχογράφηση του "***Master of the Rings***" είχε την εξής μορφή:

* **[[Άντι Ντέρις]]** - *[[Φωνητική|φωνητικά]]*
* **[[Μίκαελ Γουάικατ]]** - *[[κιθάρα]]*
* **[[Ρόλαντ Γκράποφ]]** - *[[κιθάρα]], [[Φωνητική|φωνητικά]]*
* **Μάρκους Γκρόσκοπφ** - *[[μπάσο]]*
* **Ούλι Κους** - *[[τύμπανα]]*

## Παραπομπές


## Πηγές
* Master of the Rings - Helloween | Songs, Reviews, Credits | AllMusic
* Helloween - Master of the Rings - Metal Storm
* Helloween - Master of the Rings - Encyclopaedia Metallum: The Metal Archives

Κατηγορία:Δισκογραφία των Helloween
Κατηγορία:Άλμπουμ του 1994
Όθων Ερρίκος του Χάρμπουργκ

Ο **Όθων-Ερρίκος** (*Otto Heinrich von Braunschweig-Harburg*, 16 Ιουνίου 1555 - 15 Οκτωβρίου 1591) από τον Οίκο των Γουέλφων ήταν διάδοχος του πριγκιπάτου του Χάρμπουργκ, που ήταν μέρος του δουκάτου του Μπράουνσβαϊγκ-Λύνεμπουργκ. Απεβίωσε όμως πριν τον πατέρα του.

## Βιογραφία
Ήταν ο πρώτος γιος του Όθωνα Β΄ πρίγκιπα του Χάρμπουργκ και της πρώτης συζύγου του Μαργαρίτας, κόρης του Ιωάννη-Ερρίκου κόμη του Σβάρτσμπουργκ-Λιούτενμπεργκ.

Μορφώθηκε κάτω από την αυστηρή επίβλεψη του πατέρα του. Διδάχθηκε επιστήμες, αφού ο Όθων Β΄ ρητά απαγόρευε τις Καλές Τέχνες. Σπούδασε στο Πανεπιστήμιο του Στρασβούργου και ήταν ιερέας (canon) για λίγο, αλλά έπειτα διάλεξε στρατιωτική σταδιοδρομία. Το 1590 οδήγησε το ιππικό του Αλεξάνδρου Φαρνέζε δούκα της Πάρμας κατά τον Ογδοηκονταετή Πόλεμο της ανεξαρτησίας των Κάτω Χωρών από την Ισπανία. Έδειξε θάρρος και τόλμη στη μάχη του Ιβρύ, στην Άνω Νορμανδία, όπου τραυματίστηκε σοβαρά κατά τη διάρκειά της.

Απεβίωσε το επόμενο έτος στις Βρυξέλλες, 36 ετών, πριν από τον πατέρα του και έτσι δεν πρόλαβε να αναλάβει το πριγκιπάτο.

## Οικογένεια
Το 1588 νυμφεύτηκε τη Μαρία ντ' Ενίν-Λιετάρ, κόρη του κόμη Ζαν ντε Μποσού. Η Μαρία δεν ήταν από την τάξη των ευγενών και από τον μοργανατικό αυτόν γάμο δεν μπορούσε να τον διαδεχθεί ο γιος του:
* Κάρολος, απεβ. 1620, κυβερνήτης του Μπωμόν στο Λουξεμβούργο. Νυμφεύτηκε την Μαρία Βούτερς, κληρονόμο του Τέρντεκ και Ντυκ.

## Πηγές
*Vaterländisches Archiv für hannoverisch-braunschweigische Geschichte, Herold & Wahlstab, 1835, p. 126 ff
*Gustav Adelbert Seyler: Vierteljahrsschrift fur Heraldik, sphragistik und Genealogie, 1873, p. 211

Κατηγορία:Οίκος των Γουέλφων
The Time of the Oath

**The Time of the Oath** είναι ο τίτλος του έβδομου άλμπουμ του γερμανικού power metal συγκροτήματος Helloween, το οποίο κυκλοφόρησε την 1 Μαρτίου του 1996 μέσω της δισκογραφικής εταιρείας Raw Power και της Castle Communications. Είναι αφιερωμένο στη μνήμη του πρώην ντράμερ του συγκροτήματος Ίνγκο Σβίχτενμπεργκ, ο οποίος είχε αυτοκτονήσει ένα χρόνο νωρίτερα.

Οι ηχογραφήσεις του δίσκου πραγματοποιήθηκαν τo 1995 στο Chateau du Pape του Αμβούργου της Γερμανίας, με παραγωγό τον Τόμι Χάνσεν.

Το άλμπουμ έχει κοινό στιχουργικό περιεχόμενο, το οποίο σύμφωνα με τον Άντι Ντέρις είναι βασισμένο στις προφητείες του Νοστραδάμου, οι οποίες αναφέρονταν στην εποχή από το 1994 ως το 2000. Επίσης, το κομμάτι "*Steel Tormentor*" είναι αφιερωμένο στους Judas Priest.

Τα σινγκλ του δίσκου ήταν τα κομμάτια "*Power*", "*The Time of the Oath*" και "*Forever And One (Neverland)*", ενώ το άλμπουμ μπήκε στο Top-10 στην Ιαπωνία και το Top-20 στη Φινλανδία.

## Τραγούδια

## Θέσεις τσαρτ
***The Time of the Oath*** *(άλμπουμ)*

***Επίσημη κυκλοφορία: [[1 Μαρτίου]] [[1996]]***

## Μέλη των Helloween
Η σύνθεση του συγκροτήματος κατά την ηχογράφηση του "***The Time of the Oath***" είχε την εξής μορφή:

* **[[Άντι Ντέρις]]** - *[[Φωνητική|φωνητικά]]*
* **[[Μίκαελ Γουάικατ]]** - *[[κιθάρα]]*
* **[[Ρόλαντ Γκράποφ]]** - *[[κιθάρα]], [[Φωνητική|φωνητικά]]*
* **Μάρκους Γκρόσκοπφ** - *[[μπάσο]]*
* **Ούλι Κους** - *[[τύμπανα]]*

## Παραπομπές


## Πηγές
* The Time of the Oath - Helloween | Songs, Reviews, Credits | AllMusic
* Helloween - The Time of the Oath - Metal Storm
* Helloween - The Time of the Oath - Encyclopaedia Metallum: The Metal Archives

Κατηγορία:Δισκογραφία των Helloween
Κατηγορία:Άλμπουμ του 1996
Γουλιέλμος Αύγουστος του Χάρμπουργκ

Ο **Γουλιέλμος Αύγουστος** (*Wilhelm August*, 15 Μαρτίου 1564 – 30 Μαρτίου 1642) από τον Οίκο των Γουέλφων ήταν πρίγκιπας του Χάρμπουργκ, που ήταν μέρος του δουκάτου του Μπράουνσβαϊγκ και Λύνεμπουργκ. Ήταν πολύ μορφωμένος· ως ο τελευταίος του κλάδου των Λύνεμπουργκ-Χάρμπουργκ, τον κληρονόμησαν τα δεύτερα εξαδέλφια του Αύγουστος Β΄ του Βολφενμπύτελ και Φρειδερίκος Δ΄ του Λύνεμπουργκ.

## Βιογραφία
Ήταν ο τρίτος γιος του Όθωνα Β΄, πρίγκιπα του Χάρμπουργκ και της 2ης συζύγου του Χέντβιχ των Σίρκσενα, κόρης του Έννο Β΄ κόμη της Ανατολικής Φρισίας.

Ήταν εξαιρετικά μορφωμένος και το 1575 έγινε πρύτανης του Πανεπιστημίου του Ρόστοκ. Συνέχισε τις σπουδές του στο Πανεπιστήμιο της Λειψίας. Το 1582 έκανε μια "Μεγάλη Περιήγηση" (επιμορφωτικό ταξίδι) στη Γαλλία και την Αγγλία. Εγγράφηκε με τους αδελφούς του στο Πανεπιστήμιο του Χέλμστετ. Το 1594 έκανε άλλο ταξίδι στη Γερμανία, την Πολωνία, την Ελβετία, την Ιταλία, την Ολλανδία, τη Δανία και τη Λιβονία. Κρατούσε ημερολόγιο στις περιηγήσεις του.

Ήταν λουθηρανός. Ο πρώτος αδελφός του Όθων Ερρίκος απεβίωσε το 1591 σε ηλικία 36 ετών και ο δεύτερος Ιωάννης Φρειδερίκος παραιτήθηκε του δικαιώματος να κυβερνήσει, έτσι όταν το 1603 απεβίωσε ο πατέρας του, τον διαδέχθηκε με συγκυβερνήτες τους νεότερους αδελφούς του Χριστόφορο και Όθωνα Γ΄. Το 1606 απεβίωσε ο πρώτος από αυτούς και το 1641 και ο δεύτερος, έτσι απέμεινε μόνος κύριος του πριγκιπάτου.

Το 1618 άρχισε την οικοδόμηση του ανακτόρου του Μόισμπουργκ. Το 1634 απεβίωσε ο συγγενής του Φρειδερίκος Ούλριχ, πρίγκιπας του Βολφενμπύτελ άτεκνος και τον διαδέχθηκε στην κομητεία του Χόγια. Ο Γουλιέλμος Αύγουστος απεβίωσε το 1642 άγαμος και τον κληρονόμησαν τα δεύτερα εξαδέλφια του Αύγουστος Β΄, πρίγκιπας του Βολφενμπύτελ και Φρειδερίκος Δ΄, πρίγκιπας του Λύνεμπουργκ.

## Πηγές
*August B. Michaelis, Julius Wilhelm Hamberger: Einleitung zu einer volständigen Geschichte der Chur- und Fürstlichen Häuser in Teutschland, Meyer, 1759, vol. 1, p. 121
*Vaterländisches Archiv für hannoverisch-braunschweigische Geschichte, Herold & Wahlstab, 1835, p. 243 ff

Κατηγορία:Δούκες του Μπράουνσβαϊγκ-Λύνεμπουργκ
22η Συμφωνία (Μότσαρτ)

230px|thumb|right|Ο Μότσαρτ σε ηλικία 14 ετών, δηλαδή 3 χρόνια πριν γράψει την 22η συμφωνία του
H **22η Συμφωνία σε Ντο μείζονα,  [[Κατάλογος του Κέχελ|K]]. 162** (γερμανικά: *Sinfonie C-Dur Köchelverzeichnis 162*) είναι μία συμφωνία του Βόλφγκανγκ Αμαντέους Μότσαρτ, που γράφτηκε τον Απρίλιο του 1773, όταν ο συνθέτης ήταν 17 ετών.

## Δομή και ενορχήστρωση
Η Συμφωνία γράφτηκε για τα εξής μουσικά όργανα: 2 όμποε, 2 κόρνα, 2 τρομπέτες και έγχορδα.

:
\relative c'' {
  \tempo "Allegro assai"
  4\f    |
  4    |
  4 r 8 r  r |
  8 r  r  r  r |
}


Η Συμφωνία αποτελείται από τρία μέρη:

#Allegro assai, 4/4
#Andantino grazioso, 2/4
#Presto assai, 6/8

## Παραπομπές


## Εξωτερικοί σύνδεσμοι
* [Symphony No.22 in C major, K.162 (Mozart, Wolfgang Amadeus)](http://imslp.org/wiki/Symphony_No.22_(Mozart,_Wolfgang_Amadeus)) στο IMSLP.org
* H παρτιτούρα της 22ης Συμφωνίας στο DME.at

22
Κατηγορία:Συνθέσεις σε Ντο μείζονα
Όθων Γ΄ του Χάρμπουργκ

Ο **Όθων Γ΄** (*Otto III. von Braunschweig-Lüneburg-Harburg*, 20 Μαρτίου 1572 - 4 Αυγούστου 1641) από τον Οίκο των Γουέλφων ήταν λόρδος του Χάρμπουργκ (1606-1641) μαζί με τον μεγαλύτερο αδελφό του Γουλιέλμο-Αύγουστο. Η περιοχή τους ήταν μέρος του δουκάτου του Μπράουνσβαϊχ-Λύνεμπουργκ.

## Βιογραφία
Ήταν ο 5ος γιος του Όθωνα Β΄ πρίγκιπα του Χάρμπουργκ και της Χέντβιχ των Σίρκσενα, κόρης του Έννο Β΄ κόμη της Ανατολικής Φρισίας. Το 1603 απεβίωσε ο πατέρας του. Ο πρώτος αδελφός του Όθων-Ερρίκος είχε αποβιώσει 12 έτη πριν και ο δεύτερος Ιωάννης-Φρειδερίκος είχε αποποιηθεί της εξουσίας. Έτσι τον διαδέχθηκαν ο Γουλιέλμος-Αύγουστος και ο Χριστόφορος ως συγκυβερνήτης.

Το 1606 απεβίωσε ο Χριστόφορος και τον διαδέχθηκε ο Όθων Γ΄ ως συγκυβερνήτης του πριγκιπάτου του Χάρμπουργκ, μαζί με τον Γουλιέλμο-Αύγουστο. Η σχέση τους ήταν αρμονική. Επειδή ο Όθων Γ΄ δεν είχε τέκνα και ο αδελφός του ήταν άγαμος, το πριγκιπάτο θα κληροδοτείτο σε κάποιον συγγενή τους Γουέλφο. Συμφώνησαν με τον δεύτερο εξάδελφό τους Χριστιανό πρίγκιπα του Μπράουνσβαϊγκ-Λύνεμπουργκ να πληρώσει το χρέος τους, που ήταν περισσότερο από 150.000 τάληρα και το 1630 ανακοίνωσαν επίσημα την απόφασή τους να τους διαδεχθεί.

Ο Όθων Γ΄ απεβίωσε το 1641 στο Χάρμπουργκ και στο πριγκιπάτο έμεινε μόνος κύριος ο αδελφός του Γουλιέλμος-Αύγουστος. Το επόμενο έτος απεβίωσε και ο αυτός και το πριγκιπάτο κληροδοτήθηκε στα δεύτερα εξαδέλφια τους.

## Οικογένεια
Το 1621 νυμφεύτηκε την 6η εξαδέλφη του Χέντβιχ των Γουέλφων, κόρη του Ιουλίου πρίγκιπα του Βολφενμπύτελ, αλλά δεν απέκτησε απογόνους.

## Πηγές
*August B. Michaelis and Julius Wilhelm Hamberger: Einleitung zu einer volständigen Geschichte der Chur- und Fürstlichen Häuser in Teutschland, vol. 1, Meyer, 1759, p. 121
*Vaterländisches Archiv für hannoverisch-braunschweigische Geschichte, Herold & Wahlstab, 1835, pp. 129, 401 ff, 422, and 424

## Εξωτερικοί σύνδεσμοι
* 

Κατηγορία:Δούκες του Μπράουνσβαϊγκ-Λύνεμπουργκ
23η Συμφωνία (Μότσαρτ)

Η **23η Συμφωνία σε Ρε μείζονα, [[Κατάλογος του Κέχελ|K]]. 181/162b** (γερμανικά: *Sinfonie D-Dur Köchelverzeichnis 181*) είναι μία συμφωνία του Βόλφγκανγκ Αμαντέους Μότσαρτ, που ολοκληρώθηκε τον Μάιο του 1773. Πολλές φορές αποκαλείται και ως *Ουβερτούρα*, παρόλο που το χειρόγραφο της, τιτλοφορείται ως *Sinfonia*.

## Δομή και ενορχήστρωση
Η Συμφωνία γράφτηκε για τα εξής μουσικά όργανα: 2 όμποε, 2 τρομπέτες, 2 κόρνα και έγχορδα.

:
\relative c''' {
  \tempo "Allegro spiritoso"
  \key d \major
  d2:16\f d4 r |
  d2:16 d4 r |
  d,,8 e16 fis g a b cis d e fis gis a b cis d |
  cis4  q
}


Η Συμφωνία αποτελείται από τρία μέρη, τα οποία ο Μότσαρτ τα έγραψε ως ένα, αλλάζοντας μόνο τον ρυθμό.

#Allegro spiritoso, 4/4
#Andantino grazioso, 3/8
#Presto assai, 2/4

## Παραπομπές


## Εξωτερικοί σύνδεσμοι
* [Symphony No.23 in D major, K.181/162b (Mozart, Wolfgang Amadeus)](http://imslp.org/wiki/Symphony_No.23_(Mozart,_Wolfgang_Amadeus)) στο IMSLP.org
* H παρτιτούρα της 23ης Συμφωνίας στο DME.at

Κατηγορία:Συμφωνίες του Βόλφγκανγκ Αμαντέους Μότσαρτ
Κατηγορία:Συνθέσεις σε Ρε μείζονα
21η Συμφωνία (Μότσαρτ)

235px|thumb|right|Ο Μότσαρτ σε ηλικία 14 ετών
Η **21η Συμφωνία σε Λα μείζονα, , [[Κατάλογος του Κέχελ|K.]] 134** (γερμανικά: *Sinfonie A-Dur Köchelverzeichnis 134*) είναι μία συμφωνία του Βόλφγκανγκ Αμαντέους Μότσαρτ, που γράφτηκε τον Αύγουστο του 1772, όταν ο συνθέτης ήταν 16 χρονών.

## Δομή και ενορχήστρωση
Η Συμφωνία γράφτηκε για 2 όμποε, 2 φλάουτα, 2 κόρνα και έγχορδα.

:
\relative c'' {
  \override Score.NonMusicalPaperColumn #'line-break-permission = ##f
  \tempo "Allegro"
  \key a \major
  \time 3/4
  a8.\f cis32 e a4 a |
  a2( gis4) |
  b8. gis32 e d4 d |
  d2( cis4) |
  g'8. e32 cis g4 g |
  fis8. a32 d fis4 fis |
  e4
}


Η Συμφωνία αποτελείται από τέσσερα μέρη: 

#Allegro, 3/4
#Andante, 2/4
#Menuetto — Trio, 3/4
#Allegro, 2/2

## Παραπομπές


## Εξωτερικοί σύνδεσμοι
* [Symphony No.21 in A major, K.134 (Mozart, Wolfgang Amadeus)](http://imslp.org/wiki/Symphony_No.21_(Mozart,_Wolfgang_Amadeus)) στο IMSLP.org
* H παρτιτούρα της 21ης Συμφωνία στο DME.at

Κατηγορία:Συμφωνίες του Βόλφγκανγκ Αμαντέους Μότσαρτ
Κατηγορία:Συνθέσεις σε Λα μείζονα
24η Συμφωνία (Μότσαρτ)

Η **24η Συμφωνία σε Σι ύφεση μείζονα, [[Κατάλογος του Κέχελ|K]]. 182/173dA** (γερμανικά: *Sinfonie B-Dur Köchelverzeichnis 182*) είναι μία συμφωνία του Βόλφγκανγκ Αμαντέους Μότσαρτ, που ολοκληρώθηκε τον Οκτώβριο του 1773. Το χειρόγραφο της Συμφωνίας φυλάσσεται σήμερα στην *Staatsbibliothek Preusisscher Kulturbesitz*, στο Βερολίνο.

## Δομή και ενορχήστρωση
Η Συμφωνία γράφτηκε για τα εξής μουσικά όργανα: 2 όμποε (τα οποία αντικαθιστούν 2 φλάουτα, στο δεύτερο μέρος), 2 κόρνα και έγχορδα.

:
\relative c''' {
  \override Score.NonMusicalPaperColumn #'line-break-permission = ##f
  \tempo "Allegro spiritoso"
  \key bes \major
  4\f f d r8 f |
  bes4 f d r |
  bes8.\trill\p( a32 bes) c8 a d8.\trill( c32 d) es8 c |
  bes8.\trill( a32 bes) c8 a d8.\trill( c32 d) es8 c |
}


Η Συμφωνία αποτελείται από τρία μέρη:

#Allegro spiritoso, 4/4
#Andantino grazioso, 2/4
#Allegro, 3/8

## Παραπομπές


## Εξωτερικοί σύνδεσμοι
* [Symphony No.24 in B-flat major, K.182/173dA (Mozart, Wolfgang Amadeus)](http://imslp.org/wiki/Symphony_No.24_(Mozart,_Wolfgang_Amadeus)) στο IMSLP.org
* H παρτιτούρα της 24ης Συμφωνίας στο DME.at

24
24
Αντώνης Κοντοσόπουλος

Ο **Αντώνης Κοντοσόπουλος ή Γεράντωνος** ήταν αγωνιστής της Επανάστασης του 1821 από την Στερεά Ελλάδα και πρώτος ξάδελφος του Αθανάσιου Διάκου.

## Βιογραφία
Γεννήθηκε στην Αρτοτίνα το 1790 ή 1792. Ο Αντώνης Κοντοσόπουλος ήταν ο αρχηγός στην πολιορκία της Αταλάντης την όποια απελευθέρωσε στις 29 Μαρτίου 1821. Επίσης ο Γεράντωνος πήρε μέρος στις μάχες της Αλαμάνας και των Βασιλικών. Πρωτοστάτησε σε πολλές πολεμικές επιχειρήσεις υπό τις διαταγές τον οπλαρχηγών Γκούρα και Καραϊσκάκη. Μετά την απελευθέρωση έμεινε στην Άμφισσα.

Κατηγορία:Αγωνιστές του 1821
Χριστόφορος του Χάρμπουργκ

Ο **Χριστόφορος** (*Christoph von Braunschweig-Lüneburg-Harburg*, 21 Αυγούστου 1570 - 7 Ιουλίου 1606) από τον Οίκο των Γουέλφων ήταν πρίγκιπας του Χάρμπουργκ (1603-06) μαζί με τον μεγαλύτερο αδελφό του Γουλιέλμο-Αύγουστο. Η περιοχή τους ήταν μέρος του δουκάτου του Μπράουνσβαϊχ-Λύνεμπουργκ.

## Βιογραφία
Ήταν ο 4ος γιος του Όθωνα Β΄ πρίγκιπα του Χάρμπουργκ και της Χέντβιχ των Σίρκσενα, κόρης του Έννο Β΄ κόμη της Ανατολικής Φρισίας. Το σύνθημά του ήταν *Consilio et armis* (με τη συμβουλή και με τα όπλα).

Το 1603 απεβίωσε ο πατέρας του. Μια και ο πρώτος αδελφός είχε αποβιώσει 12 έτη πριν και ο δεύτερος είχε αποποιηθεί της εξουσίας, τον διαδέχθηκαν ο Γουλιέλμος-Αύγουστος και ο Χριστόφορος ως συγκυβερνήτης. Το 1604 το Χάρμπουργκ απέδωσε τιμές στους δύο επικυριάρχους του.

Νυμφεύτηκε εννιά μήνες αργότερα την έκτη εξαδέλφη του Ελισάβετ. Το 1606, μετά από πτώση στο κάστρο Χάρμπουργκ, απεβίωσε και τον διαδέχθηκε ο νεότερος αδελφός του Όθων Γ' ως συγκυβερνήτης.

## Οικογένεια
Το 1604 νυμφεύτηκε την Ελισάβετ των Γουέλφων, κόρη του Ιουλίου πρίγκιπα του Βολφενμπύτελ, αλλά δεν απέκτησε απογόνους.

## Πηγές
*August B. Michaelis and Julius Wilhelm Hamberger: Einleitung zu einer volständigen Geschichte der Chur- und Fürstlichen Häuser in Teutschland, Meyer, 1759, vol. 1, p. 120 ff
*Vaterländisches Archiv für hannoverisch-braunschweigische Geschichte, Herold & Wahlstab, 1835, p. 400 ff

## Παραπομπές σε πηγές


Κατηγορία:Δούκες του Μπράουνσβαϊγκ-Λύνεμπουργκ
Φραγκίσκος Όθων του Λύνεμπουργκ

Ο **Φραγκίσκος-Όθων** (20 Ιουνίου 1530 - 29 Απριλίου 1559) από τον Οίκο των Γουέλφων ήταν πρίγκιπας του Λύνεμπουργκ (1546/55-59), που ήταν μέρος του δουκάτου του Μπράουνσβαϊχ-Λύνεμπουργκ.

## Βιογραφία
Ήταν ο πρωτότοκος γιος του Ερνέστου Α΄ πρίγκιπα του Λύνεμπουργκ και της Σοφίας, κόρης του Ερρίκου Ε΄ δούκα του Μεκλεμβούργου. Ο πατέρας του πήρε το προσωνύμιο *ο ομολογητής*, αφού διέδωσε τη Μεταρρύθμιση στο πριγκιπάτο του και ένωσε τους προτεστάντες πρίγκιπες εναντίον των Καθολικών. Απεβίωσε το 1546 αφήνοντας χρέη και τρεις ανήλικους γιους.

Τον διαδέχθηκε ο Φραγκίσκος-Όθων, που λόγω της ανηλικιότητάς του την κυβέρνηση ανέλαβε προσωρινά επιτροπή. Λόγω των χρεών, υπήρχε ένας μεγάλος αριθμός περιορισμών και ο νέος πρίγκιπας έπρεπε να υποσχεθεί ότι θα συμμορφωνόταν με αυτούς.

Ο ίδιος ανέλαβε το πριγκιπάτο το 1555. Νυμφεύτηκε το 1559, όμως το ίδιο έτος ασθένησε από ευλογιά και απεβίωσε. Τον διαδέχθηκαν οι δύο μικρότεροι αδελφοί του Ερρίκος Ζ΄ και Γουλιέλμος ΣΤ΄.

## Οικογένεια
Το 1559 νυμφεύτηκε την Ελισάβετ-Μαγδαληνή των Χοεντσόλερν, κόρη του Ιωακείμ Β΄ Έκτορος δούκα του Βρανδεμβούργου, αλλά δεν απέκτησε απογόνους.

## Πηγές
*Geckler, Christa (1986). Die Celler Herzöge: Leben und Wirken 1371–1705. Celle: Georg Ströher. ISBN 3-921744-05-8. OCLC 255990175.

## Εξωτερικοί σύνδεσμοι
* 

Κατηγορία:Δούκες του Μπράουνσβαϊγκ-Λύνεμπουργκ
Κορράδος της Βαυαρίας

Ο **Κορράδος** (π. 1105 - 17 Μαρτίου 1126 ή το 1154) από τον Οίκο των Γουέλφων ήταν Κιστερκιανός μοναχός που έχει οσιοποιηθεί. Είναι ο πολιούχος της πόλης Μολφέτα της Απουλίας και ο παλιός καθεδρικός ναός της πόλης είναι αφιερωμένος σε αυτόν. Επίσημα δεν έχει αγιοποιηθεί.

## Βιογραφία
Γεννήθηκε στο κάστρο Ράβενσμπουργκ στη Σουηβία (ή στο Ρέγκενσμπουργκ της Βαυαρίας) και ήταν γιος του Ερρίκου Θ΄ δούκα της Βαυαρίας και της Βουλφχίλδης των Μπίλουνγκ, κόρη του Μάγκνους Α΄ δούκα της Βαυαρίας. Ήταν, μέσω της αδελφής του Ιουδήθ, θείος του Φρειδερίκου Α΄ Χοενστάουφεν, βασιλιά της Γερμανίας.

Πέρασε κάποια χρόνια στο αβαείο του Βαϊνγκάρντεν, οικογενειακό των Γουέλφων και έπειτα σπούδασε θεολογία στην Κολωνία υπό την προστασία του συγγενούς του αρχιεπισκόπου, με την πρόθεση της οικογένειάς του να τον διαδεχθεί. Τελικά έγινε μαθητής του Βερνάρδου, ηγουμένου του Κλερβώ και εντάχθηκε στη μονή του ως Κιστερκιανός μοναχός. Θέλησε να ταξιδέψει στους Αγίους Τόπους, αλλά στη διαδρομή, εγκαταβίωσε στην Απουλία κοντά στο Μπάρι σε σπήλαιο ως ερημίτης.

Σύμφωνα με άλλη εκδοχή, έγινε μαθητής του Άρνολντ, ηγουμένου του Μοριμόντ και έγινε μοναχός στη μονή εκεί. Ο Άρνολντ ήθελε να ιδρύσει μονή Κινστερκιανών στην Παλαιστίνη, αλλά απεβίωσε το 1125. Ο Κορράδος συνέχισε μόνος του ως το Μπάρι και εκεί, αντί να μπει σε πλοίο, έμεινε ερημίτης στο σπήλαιο της Αγίας Μαρίας της κρύπτης, προσευχόμενος και κοιμώμενος σε έναν γυμνό βράχο.

Από την αρετή και την αγία ζωή του απέκτησε ακολούθους από τους εκεί κατοίκους και απεβίωσε το 1126.

Κατά μία διαφορετική άποψη, έκανε δύο ταξίδια στους Αγίους Τόπους, το πρώτο κατά τη Β΄ Σταυροφορία ακολουθώντας τον Κορράδο Γ΄ βασιλιά της Γερμανίας. Απεβίωσε το 1154.

Τα λείψανά του διατηρούνται στον Καθεδρικό της Μολφέτα. Ο Πάπας Γρηγόριος ΙΣΤ΄ τον οσιοποίησε το 1831, όμως αναφέρεται ως άγιος. Η μνήμη του εορτάζεται στις 9 Φεβρουαρίου, όπου γίνεται περιφορά της κάρας του στην πόλη.

## Πηγές
*Walter Troxler (1992): "Konrad von Bayern". In Bautz, Traugott. Biographisch-Bibliographisches Kirchenlexikon (BBKL) 4. Herzberg: Bautz. cols. 384–385. ISBN 3-88309-038-7 (German)
*P. Adolf Dietrich: Der selige Konrad von Bayern. In: Cistercienser-Chronik XXVI 1914, pp. 33–41, 68 -78, 104-109

## Παραπομπές σε πηγές


Κατηγορία:Οίκος των Γουέλφων
Ιούλιος Ερνέστος του Ντάνενμπεργκ

Ο **Ιούλιος-Ερνέστος** (1571 - 1636) από τον Οίκο των Γουέλφων ήταν πρίγκιπας του Ντάνενμπεργκ (1598-1636), που ήταν μέρος του δουκάτου του Μπράουνσβαϊχ-Λύνεμπουργκ.
## Βιογραφικό
Ήταν ο πρωτότοκος γιος του Ερρίκου Ζ' πρίγκιπα του Ντάνενμπεργκ και της Ούρσουλας των Άνχαλτ, κόρης του Φραγκίσκου Α' δούκα του Σαχ-Λάουενμπουργκ. 

Όταν ο πατέρας του απεβίωσε το 1598, τον διαδέχθηκε στο Ντάνενμπεργκ και το Χιτσάκερ. Ο ίδιος απεβίωσε το 1636, χωρίς άρρενα τέκνα (που να επέζησαν της ενηλικίωσης) και έτσι τον διαδέχθηκε ο νεότερος αδελφός του Αύγουστος Β'.
## Οικογένεια
Νυμφεύτηκε πρώτα την Μαρία των Σίρκσενα, κόρη του Έντσαρντ Β΄ κόμη της Ανατολικής Φρισίας και είχε τέκνο:
* Μαρία-Αικατερίνη 1616-1665, παντρεύτηκε τον Αδόλφο-Φρειδερίκο Α΄ δούκα του Μεκλεμβούργου.

Η Μαρία απεβίωσε το 1616 και έπειτα ο Ιούλιος-Ερνέστος νυμφεύτηκε για 2η φορά, την εξαδέλφη του  Σίβυλλα των Γουέλφων, κόρη του Γουλιέλμου ΣΤ΄ πρίγκιπα του Λύνεμπουργκ και είχε τέκνα:
* Αύγουστος, γενν. 1619.
* Άννα-Μαρία, γενν. 1622.

## Πηγές
*http://www.thepeerage.com/p299.htm#i2982
*https://web.archive.org/web/20160304125404/http://dcodriscoll.pbworks.com/w/page/9955350/Brunswick-Dannenberg-Wolfenb%C3%BCttel

## Υποσημειώσεις


Κατηγορία:Δούκες του Μπράουνσβαϊγκ-Λύνεμπουργκ
26η Συμφωνία (Μότσαρτ)

μικρογραφία|Wolfgang Amadeus Mozart (Βόλφγκανγκ Αμαντέους Μότσαρτ).Πορτρέτο του συνθέτη ζωγραφισμένο από τον Martin Knollen, 1773.
Η **26η Συμφωνία σε Μι ύφεση μείζονα, [[Κατάλογος του Κέχελ|K]]. 184/161a** (γερμανικά: *Sinfonie Es-Dur Köchelverzeichnis 184*) είναι μία συμφωνία του Βόλφγκανγκ Αμαντέους Μότσαρτ, που ολοκληρώθηκε στις 30 Μαρτίου 1773, ήτοι έναν μήνα αφού γύρισε από το τρίτο ταξίδι στην Ιταλία.

## Δομή και ενορχήστρωση
Η Συμφωνία γράφτηκε για τα εξής μουσικά όργανα: 2 φλάουτα, 2 όμποε, 2 φαγκότα, 2 τρομπέτες και έγχορδα.

:
\relative c' {
  \tempo "Molto presto"
  \key es \major
  4\f r q q8. q16 |
  q4 r q q8. q16 |
  q8 r bes'' r g r es r |
  bes8 r g r e2\fp |
  4\f
}


Η Συμφωνία αποτελείται από τρία μέρη:

#Molto presto, 4/4
#Andante σε Ντο ελάσσονα, 2/4
#Allegro, 3/8

## Παραπομπές


## Εξωτερικοί σύνδεσμοι
* [Symphony No.26 in E-flat major, K.184/161a (Mozart, Wolfgang Amadeus)](http://imslp.org/wiki/Symphony_No.26_(Mozart,_Wolfgang_Amadeus)) στο IMSLP.org
* Η παρτιτούρα της 26ης Συμφωνίας στο DME.at

Κατηγορία:Συμφωνίες του Βόλφγκανγκ Αμαντέους Μότσαρτ
Κατηγορία:Συνθέσεις σε Μι ύφεση μείζονα
Κατάλογος έργων της Πινακοθήκης Κουρτώ

Η σελίδα αυτή περιέχει εικονογραφημένο κατάλογο έργων της Πινακοθήκης Κουρτώ.

Κατηγορία:Κατάλογοι έργων τέχνης ανά μουσείο
25η Συμφωνία (Μότσαρτ)

Η **25η Συμφωνία σε Σολ ελάσσονα, [[Κατάλογος του Κέχελ|K]]. 183/173dB** (γερμανικά: *Sinfonie g-Moll Köchelverzeichnis 183*) είναι μία συμφωνία του Βόλφγκανγκ Αμαντέους Μότσαρτ, που γράφτηκε τον Οκτώβριο του 1773, όταν ήταν 17 ετών. Πιστεύεται ότι η Συμφωνία ολοκληρώθηκε στις 5 Οκτωβρίου, ευθύς αμέσως μετά την ολοκλήρωση 24ης, όμως αυτό παραμένει εικασία. 

Αυτή είναι η πρώτη συμφωνία -και οι δύο στο σύνολο- που ο Μότσαρτ έγραψε στην κλίμακα της Σολ ελάσσονος, και πολλές φορές αναφέρεται ως η «*Μικρή Σολ Ελάσσονα*». Το πρώτο μέρος της Συμφωνίας έγινε ιδιαίτερα γνωστό μέσω της ταινίας *[[Αμαντέους]]* (1984), του Μίλος Φόρμαν, όπου χρησιμοποιήθηκε ως θέμα έναρξης.

## Δομή και ενορχήστρωση
Η Συμφωνία γράφτηκε για τα εξής μουσικά όργανα: 2 όμποε, 2 φαγκότα, 2 κόρνα και έγχορδα.

:
\relative c*' {
  \tempo "Allegro con brio"
  \key g \minor
  g8 g4 g g g8 |
  d8 d4 d d d8 |
  es8 es4 es es es8 |
  fis,8 fis4 fis fis fis8 |
}
</score>

Η Συμφωνία αποτελείται από τέσσερα μέρη:

#[[Tempo|Allegro con brio]], 4/4} σε Σολ ελάσσονα
#[[Tempo|Andante]], 2/4 in Μι ύφεση μείζονα
#[[Μινουέτο|Menuetto & Trio]], 3/4 σε Σολ ελάσσονα, Trio σε Σολ μείζονα
#[[Tempo|Allegro]], 4/4 σε Σολ ελάσσονα

== Ύφος και επιρροές ==
Με τον μελωδικό πλουραλισμό και τις συγκοπές της, η συμφωνία είναι χαρακτηριστικό παράδειγμα του ύφους *Sturm und Drang''. Μοιράζεται κοινά χαρακτηριστικά και με άλλες συμφωνίες αυτού του ύφους, εκείνης της εποχής, όπως για παράδειγμα η 39η Συμφωνία, του Χάυντν, η οποία κι αυτή είναι γραμμένη σε Σολ ελάσσονα.

## Παραπομπές


## Εξωτερικοί σύνδεσμοι
* [Symphony No.25 in G minor, K.183/173dB (Mozart, Wolfgang Amadeus)](http://imslp.org/wiki/Symphony_No.25_in_G_minor,_K.183/173dB_(Mozart,_Wolfgang_Amadeus)) στο IMSLP.org
* H παρτιτούρα της 25ης Συμφωνίας στο DME.at

Κατηγορία:Συμφωνίες του Βόλφγκανγκ Αμαντέους Μότσαρτ
Κατηγορία:Συνθέσεις σε Σολ ελάσσονα